Document ID: 32008D0794

ODLOČBA KOMISIJE
z dne 9. oktobra 2008
o dodelitvi dodatnih dni na morju Združenemu kraljestvu v razdelku ICES VIIe
(notificirano pod dokumentarno številko C(2008) 5657)
(Besedilo v angleškem jeziku je edino verodostojno)
(2008/794/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 40/2008 z dne 16. januarja 2008 o določitvi ribolovnih možnosti za leto 2008 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), in zlasti točke 9 Priloge IIC k Uredbi,
ob upoštevanju zahtevkov Združenega kraljestva,
ob upoštevanju naslednjega:
(1)
Točka 7 Priloge IIC k Uredbi (ES) št. 40/2008 določa največje število dni na morju (192), ko so plovila Skupnosti skupne dolžine 10 metrov ali več, ki imajo na krovu vlečne mreže z gredjo z velikostjo mrežnega očesa, ki je enaka ali večja od 80 mm, ali mirujoče mreže, vključno z zabodnimi mrežami, trislojnimi mrežami in zapletnimi mrežami z velikostjo mrežnega očesa, ki je manjša od 220 mm, lahko prisotna v razdelku ICES VIIe od 1. februarja 2008 do 31. januarja 2009.
(2)
Točka 9 navedene priloge omogoča Komisiji, da dodeli dodatno število dni na morju, ko je plovilo lahko prisotno na območju, če ima na krovu take vlečne mreže z gredjo ali mirujoče mreže, na podlagi dokončne prekinitve ribolovnih aktivnosti po 1. januarju 2004.
(3)
Združeno kraljestvo je predložilo podatke, ki kažejo, da so plovila, ki so prekinila aktivnosti po 1. januarju 2004, razen tistih, ki so bila upoštevana že v prejšnjih letih, opravila 3,36 % ribolovnega napora, porabljenega v letu 2003, ki je uporabljen kot referenčno obdobje za plovila, ki so prisotna na območju in imajo na krovu vlečne mreže z gredjo z velikostjo mrežnega očesa, ki je enaka ali večja od 80 mm.
(4)
Po predloženih podatkih in postopku izračuna iz točke 9.1 je Združenemu kraljestvu treba dodeliti šest dodatnih dni na morju v obdobju od 1. februarja 2008 do 31. januarja 2009 za plovila, ki imajo na krovu take vlečne mreže z gredjo.
(5)
Zaradi jasnosti ta odločba navaja celotno število dodatnih dni, dodeljenih Združenemu kraljestvu, in upošteva 22 dodatnih dni na morju, ki so bili dodeljeni z odločbama Komisije 2006/461/ES (2) in 2007/487/ES (3) o dodelitvi dodatnih dni na morju Združenemu kraljestvu v razdelku ICES VIIe, ker ti dodatni dnevi ostanejo dodeljeni v letu 2008.
(6)
Ukrepi, predvideni s to odločbo, so v skladu z mnenjem Odbora za ribištvo in ribogojstvo -
SPREJELA NASLEDNJO ODLOČBO:
Člen 1
Največjemu številu dni, ko je lahko ribiško plovilo, ki pluje pod zastavo Združenega kraljestva in ima na krovu vlečne mreže z gredjo z velikostjo mrežnega očesa, ki je enaka ali večja od 80 mm, prisotno v razdelku ICES VIIe, in je v tabeli I Priloge IIC k Uredbi (ES) št. 40/2008 določeno na 192 dni, se doda 28 dni. Število 192 se tako spremeni na 220.
Člen 2
Ta odločba je naslovljena na Združeno kraljestvo Velika Britanija in Severna Irska.
V Bruslju, 9. oktobra 2008

Labels: 11
8
18
6